> Masat (5) Dap Ba Ginra Tingnyit Hte Lungja Kawng Kaw Gasat
August 25, 2012 at 8:53 AM
August 24 ya hta Wunpawng Mungdan kata Manmaw Ginwang Laiza lawu Munglai hka nam Sam mare Tingnyit de lai lung wa ai myen asuya dap Hk-M-Ya (438) ni hpe tinang KIA masat (5) Dap Ba npu masat (3) dap dung na KIA pawng hpawn dap ni jahpawt daw 5:40am daram hta tingnyit mare makau kaw bawm majan hte hkap dem gasat ai hta myen asuya dap maga na yawm htum marai (10) jan hkrat sum mat ai hte marai (20) ram hkala hkrum mat ai lam na chye lu ai.
August 24 ya hta sha Wunpawng Mungdan kata Laiza lawu Munglai Hka nam Lungja Kawng de lai lung wa ai myen asuya dap Hk-M-Ya (601) npu na dap ni hpe tinang KIA masat (5) Dap Ba npu na MHH hte pawng hpawn dap ni bawm hte hkap dem gasat ai lam na chye lu ai. Myen asuya maga na yawm htum marai (10) ram hkrat sum mat ai lam na chye lu ai. Ndai majan lahkawng hta myen asuya dap maga na hkrat sum mat ai marai (20) jan re lam matut na chye lu ai.
kac_Latn eng_Latn kac_Latn kac_Latn